NOTĂ INFORMATIVĂ  
privind aprobarea proiectului de Ordin cu privire la aprobarea Documentației standard pentru realizarea achizițiilor publice de lucrări

|  |
| --- |
| **Denumirea autorului și după caz, a participanților la elaborarea proiectului** |
| Ministerul Finanțelor |
| **Condițiile ce au impus elaborarea proiectului de act normativ și finalitățile urmărite** |
| Proiectul Ordinului cu privire la aprobarea Documentației standard pentru realizarea achizițiilor publice de lucrări a fost elaborat pentru a îmbunătăți și simplifica Documentația standard de lucrări aprobată prin Ordinul Ministerului Finanțelor nr.176/2018. La elaborarea noii documentații standard de lucrări s-a ținut cont de neajunsurile depistate pe parcursul perioadei 01.10.2018 – 01.10.2020, precum și reclamațiile autorităților contractante, operatorilor economici și altor actori în domeniul achizițiilor publice.  Prezentul formular cuprinde informații solicitate de către autoritatea contractantă și relevante pentru procedura de atribuire a contractului de achiziție publică de lucrări. |
| **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul de act normativ are drept scop asigurarea elaborării și aprobării actelor normative prevăzute de Legea nr.169/2018 pentru modificarea Legii nr.131/2015  privind achizițiile publice, care transpune Directiva 2014/24/UE. |
| **Principalele prevederi ale proiectului și evidențierea elementelor noi** |
| Proiectul propus reprezintă un formular standard, valabil pentru procedurile de achiziții publice de lucrări. Autoritățile contractante utilizează această documentație pentru a descrie mai detaliat obiectul achiziției, iar operatorii economici folosesc formularele cuprinse în această documentație pentru a-și prezenta ofertele.  Un element nou este posibilitatea utilizării documentației standard inclusiv pentru acordurile cadru pentru achizițiile de lucrări și servicii de proiectare.  De asemenea, au fost ajustate unele prevederi conform noului Regulament privind achizițiile publice de lucrări. |
| **Fundamentarea economico-financiară** |
| Implementarea proiectului respectiv nu necesită alocarea unor mijloace financiare suplimentare din bugetul de stat. |
| **Modul de încorporare a actului în cadrul normativ în vigoare** |
| Redacția nouă a proiectului de Ordin depășește cu 30% schimbările și completările necesare pentru ajustarea Ordinului 176/2018 cu privire la aprobarea documentației standard pentru realizarea achizițiilor publice de lucrări, prin urmare se impune abrogarea actului normativ, Ordinul Ministerului Finanțelor nr.176/2018. |
| **Avizarea și consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, proiectul Ordinului cu privire la aprobarea formularului standard al Documentului unic de achiziții european este plasat pe pagina web oficială a Ministerului Finanțelor [www.mf.gov.md](http://www.mf.gov.md/), compartimentul Transparența decizională/Procesul decizional, cât și pe www.particip.gov.md .  Proiectul se remite spre avizare Autorităților publice centrale, Agenția Națională pentru Soluționarea Contestațiilor, Agenția Achiziții Publice, Agenția pentru Supraveghere Tehnică, Centrul Național Anticorupție și Ministerul Justiției. |

**Viceprim-ministru,**

**Ministru al Finanțelor Serghei PUȘCUȚA**